CELEX: 62010CN0111
Language: lt
Date: 2010-03-01 00:00:00
Title: Byla C-111/10: 2010 m. kovo 1 d. pareikštas ieškinys byloje Europos Komisija prieš Europos Sąjungos Tarybą

1.5.2010   
            
            
               LT
            
            
               Europos Sąjungos oficialusis leidinys
            
            
               C 113/32
            
         2010 m. kovo 1 d. pareikštas ieškinys byloje Europos Komisija prieš Europos Sąjungos Tarybą
   
   (Byla C-111/10)
   2010/C 113/50
   Proceso kalba: anglų
   
      Šalys
   
   
      Ieškovė: Europos Komisija, atstovaujama V. Di Bucci, L. Flynn, B. Stromsky, A. Stobiecka-Kuik
   
      Atsakovė: Europos Sąjungos Taryba
   
      Ieškovės reikalavimai
   
   
               —
            
            
               Panaikinti 2009m. gruodžio 16 d. Tarybos sprendimą dėl Lietuvos Respublikos valdžios institucijų teikiamos valstybės pagalbos valstybinės žemės ūkio paskirties žemės pirkimui 2010 m. sausio 1 d.–2013 m. gruodžio 31 d. laikotarpiu (1).
            
         
               —
            
            
               Priteisti iš Europos Sąjungos Tarybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   
               1.
            
            
               Taryba, priėmusi skundžiamą sprendimą, nukrypo nuo Komisijos sprendimo, kurį sudaro Bendrijos 2007–2013 m. valstybės pagalbos žemės ūkio ir miškų sektoriuose gairių (toliau — 2007 m. Žemės ūkio gairės) 196 punkte pasiūlytos tinkamos priemonės ir besąlyginis Lietuvos pritarimas šioms priemonėms, įpareigojantis pastarąją ne vėliau kaip 2009 m. gruodžio 31 d. nutraukti esamą pagalbos schemą žemės ūkio paskirties žemei įsigyti. Prisidengusi išimtinėmis aplinkybėmis Taryba iš tiesų leido Lietuvai tęsti šią schemą iki 2007 m. Žemės ūkio gairių galiojimo pabaigos, t. y. 2013 m. gruodžio 31 d. Aplinkybės, kuriomis Taryba pagrindė šį sprendimą, akivaizdžiai nėra tokios išimtinės, kad pateisintų priimtą sprendimą, ir nurodytos neatsižvelgus į Komisijos sprendimą, priimtą dėl šios schemos.
            
         
               2.
            
            
               Pagrįsdama ieškinį dėl panaikinimo Komisija nurodo keturis teisės pagrindus:
               
                            
                        
                        
                           Pirma, ji mano, kad Taryba neturėjo kompetencijos veikti pagal SESV 108 straipsnio 2 dalį, nes pastarosios patvirtinta pagalba buvo esama pagalba, kurią Lietuva įsipareigojo pašalinti iki 2009 m. pabaigos, kai pritarė Komisijos pasiūlytoms tinkamoms priemonėms.
                        
                     
                            
                        
                        
                           Antra, ji tvirtina, kad Taryba piktnaudžiavo įgaliojimais siekdama neutralizuoti jau nustatytą aplinkybę, kad pagalbos priemonės, kurias Lietuva galėjo taikyti iki 2009 m. pabaigos, bet ne ilgiau, gali būti taikomos iki 2013 m.
                        
                     
                            
                        
                        
                           Trečia, skundžiamas sprendimas priimtas pažeidžiant lojalaus bendradarbiavimo principą, kuris taikomas santykiams ir tarp valstybių narių, ir tarp institucijų. Priimdama skundžiamą sprendimą Taryba atleido Lietuvą nuo įsipareigojimo bendradarbiauti su Komisija pagal SEVS 108 straipsnio 1 dalį, kiek tai susiję su tinkamomis priemonėmis, kurioms ši valstybė narė pritarė, dėl esamos valstybės pagalbos žemės ūkio paskirties žemei įsigyti.
                        
                     
                            
                        
                        
                           Galiausia Komisija nurodo, kad Taryba padarė akivaizdžią vertinimo klaidą nusprendusi buvus išimtinių aplinkybių, kurios pateisina skundžiamos priemonės priėmimą. Komisija tvirtina, kad net jeigu egzistavo išimtinės aplinkybės, skundžiamu sprendimu patvirtinta pagalba, kuri arba netinkama dėl šių išimtinių aplinkybių susidariusiai padėčiai spręsti, arba pažeidžia proporcingumo principą viršydamos tai, kas reikalinga šioms aplinkybėms pašalinti.
                        
                     
         
      (1)  OL L 338, p. 93.